**แบบ ปค.๔**

**กองช่าง องค์การบริหารส่วนตำบลบางเลน**

**รายงานการประเมินองค์ประกอบของการควบคุมภายใน**

**สำหรับระยะเวลาดำเนินงานสิ้นสุดวันที่ ๓๐ เดือน กันยายน พ.ศ. ๒๕๖๒**

|  |  |
| --- | --- |
| **องค์ประกอบของการควบคุมภายใน** | **ผลการประเมิน / ข้อสรุป** |
| **๑. สภาพแวดล้อมการควบคุม**  **๑.๑ สภาพแวดล้อมภายใน**  ภารกิจงานประจำของกองช่าง มีภารกิจแยกตามหน้าที่ออกเป็น 2 งาน ดังนี้  **๑.งานธุรการ** มีหน้าที่เกี่ยวกับงานสารบรรณ งานพิมพ์หนังสือ โต้ตอบหนังสือ งานรับ-ส่งหนังสือ งานจัดทำฎีกาเบิกจ่ายเงิน และงานอื่นๆ ที่ได้รับมอบหมาย  **๒.งานโยธา** มีหน้าที่เกี่ยวกับ งานผังเมือง งานสำรวจและงานออกแบบ งานก่อสร้างและบำรุงด้านวิศวกรรม งานออกแบบรายการรายละเอียดทางด้านวิศวกรรม งานวางแผนโครงการและการก่อสร้างทางด้านสถาปัตยกรรมและมัณฑนศิลป์ งานให้คำปรึกษาแนะนำด้านวิศวกรรม สถาปัตยกรรม มัณฑนศิลป์ งานศึกษาวิเคราะห์ วิจัยทางด้านวิศวกรรม งานควบคุมแนวถนนทางสาธารณะและที่ดินสาธารณะประโยชน์ งานประมาณราคาค่าก่อสร้างทางด้านสถาปัตยกรรม มัณฑนศิลป์ งานให้บริการด้านสถาปัตยกรรม มัณฑนศิลป์ งานด้านศิลปกรรมต่างๆ และงานอื่นๆ ที่ได้รับมอบหมาย | กองช่าง ได้วิเคราะห์ประเมินระบบการควบคุมภายใน ทางด้านสภาพแวดล้อมการควบคุม ตามภารกิจและอำนาจหน้าที่ของกองช่าง ใน 2 งาน พบว่า งานแต่ละงานมีผู้ที่รับผิดชอบและควบคุมดูแลการปฏิบัติหน้าที่ และปฏิบัติหน้าที่ได้ครอบคลุมทุกหน้าที่ ที่ได้รับมอบหมาย |

**แบบ ปค.๔**

**กองช่าง องค์การบริหารส่วนตำบลบางเลน**

**รายงานการประเมินองค์ประกอบของการควบคุมภายใน**

**สำหรับระยะเวลาดำเนินงานสิ้นสุดวันที่ ๓๐ เดือน กันยายน พ.ศ. ๒๕๖๒**

|  |  |
| --- | --- |
| **องค์ประกอบของการควบคุมภายใน** | **ผลการประเมิน / ข้อสรุป** |
| **๒. การประเมินความเสี่ยง**  **(๒.๑) ความเสี่ยงเกิดจากสภาพแวดล้อมภายใน**  ความเสี่ยงจากระเบียบกฎหมายใหม่ การเปลี่ยนระเบียบใหม่ๆ อยู่เสมอเพื่อให้ทันกับเหตุการณ์และเหมาะสมกับสภาพปัจจุบัน แต่ในบางครั้งเจ้าหน้าที่อาจจะยังใช้กฎหมายหรือระเบียบเก่ามาปฏิบัติงานอยู่ จึงทำให้การปฏิบัติงานเกิดความผิดพลาดได้ เช่น การนำราคากลางของสำนักงานทะเบียนพาณิชย์มาใช้ในการประมาณการราคาค่าก่อสร้างต่างๆ ซึ่งได้มีการกำหนดราคากลางใหม่แล้ว แต่ใช้ราคากลางของปีเดิม มากำหนดราคากลางทำให้เกิดความผิดพลาดได้ เป็นต้น  **(๒.๒) ความเสี่ยงเกิดจากสภาพแวดล้อมภายนอก**  **กิจกรรมด้านการก่อสร้าง**   1. การวางแผนการก่อสร้างและสำรวจมีปริมาณมาก การก่อสร้างมีการปฏิบัติทำให้การตั้งงบประมาณที่มีขั้นตอนมากขึ้นตามกฎหมายและระเบียบหลักเกณฑ์ที่กำหนด 2. เนื่องจากข้อจำกัดของงบประมาณทำให้โครงการแก้ไขปัญหาความเดือดร้อนของประชาชนไม่ทั่วถึงและไม่ครอบคลุมพื้นที่ ต้องขอรับการอุดหนุนงบประมาณจากหน่วยงานอื่น ๆ จึงล่าช้าไม่ทันต่อความต้องการของประชาชน | ผลการประเมิน กองช่างได้วิเคราะห์ประเมินระบบการควบคุมภายใน จากภารกิจงานประจำ กองช่าง มีภารกิจ ดังนี้   1. งานวางผังเมือง งานควบคุมทางผังเมือง งานจัดรูปที่ดินและฟื้นฟูเมือง กำหนดแนวเขตที่สาธารณะเพื่อการครองสิทธิ์ในที่สาธารณะ การบุกรุกที่ดินในที่สาธารณะ สิ่งสาธารณูปการ 2. งานสำรวจออกแบบ งานเขียนแบบต่าง ๆ งานการก่อสร้าง โดยได้รับอนุญาตตาม พรบ.ควบคุมอาคารตลอดจนกฎหมายอื่น ๆ ที่เกี่ยวข้องกับการขุดดิน ถมดิน ตาม พรบ.ขุดดินและถมดิน โดยวิเคราะห์ประเมินผลตามองค์ประกอบมาตรฐานการควบคุมภายใน ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544   **พบความเสี่ยงในภารกิจ 1 งาน คือ**   1. งานก่อสร้าง (การคำนวณราคากลาง)   รายละเอียดการคำนวณประมาณการช่วงในแต่ละรายการไม่ตรงกับยอดรวมอาจตกหล่นหรือใช้เครื่องคิดเลขคำนวณ อ้างเกิดการผิดพลาดหรือเนื่องจากการคำนวณสูตร EXCEL จากคอมพิวเตอร์ผิดพลาดและไม่มีการตรวจทาน  กิจกรรมการควบคุมของกองช่าง ต้องมีการติดตามประเมินทุกระยะ เนื่องด้วยเกิดจากการต้องแก้ไขปัญหาความต้องการของประชาชน |

**แบบ ปค.๔**

**กองช่าง องค์การบริหารส่วนตำบลบางเลน**

**รายงานการประเมินองค์ประกอบของการควบคุมภายใน**

**สำหรับระยะเวลาดำเนินงานสิ้นสุดวันที่ ๓๐ เดือน กันยายน พ.ศ. ๒๕๖๒**

|  |  |
| --- | --- |
| **องค์ประกอบของการควบคุมภายใน** | **ผลการประเมิน / ข้อสรุป** |
| **๓. กิจกรรมการควบคุม**  **กิจกรรมการควบคุมงานก่อสร้าง**   1. มอบหมายเจ้าหน้าที่เป็นการเฉพาะในการปฏิบัติงานพร้อมจัดเก็บและปรับปรุงข้อมูลให้เป็นปัจจุบันอยู่เสมอ 2. ขอรับการจัดสรรงบประมาณจากสภาองค์การบริหารส่วนตำบลบางเลนเพิ่มขึ้นในกรณีจำเป็นเร่งด่วน   **๔. สารสนเทศและการสื่อสาร**  1.มีระบบสารสนเทศที่มีความครบถ้วนเหมาะสมและช่วยประกอบการตัดสินใจได้ทันเวลา  2. ผู้บริหารได้รับการรายงานข้อมูลจากแหล่งภายในและภายนอกที่เหมาะสม  3. ผู้ปฏิบัติงานได้รับสารสนเทศที่เกี่ยวข้องกับงานตามหน้าที่ความรับผิดชอบอย่างเหมาะสมชัดเจนและทันเวลา  4. มีระบบสื่อสาร เพื่อให้เกิดความสัมพันธ์และความเข้าใจที่ดีระหว่างบุคคลที่มีหน้าที่ในงานที่เกี่ยวข้องระหว่างผู้บริหารและผู้ปฏิบัติงาน  **๕. กิจกรรมการติดตามผล**  กองช่าง มีการติดตามประสิทธิภาพในการปฏิบัติงานระบบงานและประสิทธิผลของการควบคุมทรัพยากรด้านต่าง ๆ ให้เป็นไปตามนโยบายและแนวทางการปฏิบัติ มีการประเมินผลสำเร็จของงานและความพึงพอใจตามหลักเกณฑ์ที่กำหนดมีการสอบทานตรวจสอบผู้ปฎิบัติอย่าใกล้ชิดเป็นระยะ | ได้มีการนำระบบสารสนเทศและการสื่อสารมาช่วยในการควบคุมภายใน ตามมาตรฐานการควบคุมภายใน คือ  ๔.๑ ได้มีการนำระบบอินเตอร์เน็ตมาช่วยในการบริหารและปฏิบัติราชการ เพื่อช่วยในการติดตามข้อมูลข่าวสาร ข้อมูลราคาปัจจุบันของพาณิชย์จังหวัด ราคากลางที่ทางราชการส่งให้ครั้งสุดท้าย ระเบียบหนังสือสั่งการ โดยไม่ต้องรอรับหนังสือสั่งการตามระบบ ซึ่งส่วนมากจะช้าไม่ทันการ  ๔.๒ การติดตามประสานงานทางโทรศัพท์และโทรสาร มีโทรศัพท์และโทรสารที่ใช้ในการติดต่อประสานงานในภารกิจหน้าที่ของกองช่าง เช่น กรณีมีความขัดข้องในระเบียบกฎหมาย ก็สามารถใช้โทรศัพท์ติดต่อสอบถามประสานงานกับหน่วยงานที่เกี่ยวข้อง เพื่อให้ความกระจ่างและให้คำแนะนำที่ถูกต้องได้ การรับแจ้งน้ำประปาแตก รั่ว ตามจุดต่างๆ เป็นต้น  ได้มีการรายงานข้อมูลปัญหา/อุปสรรคต่างๆ เกี่ยวกับการปฏิบัติหน้าที่ให้กับผู้บังคับบัญชาทราบตามลำดับชั้น เพื่อเป็นเครื่องมือในการติดตามประเมินผล ให้การสอบทานการปฏิบัติงานเป็นไปอย่างต่อเนื่อง โดยกำหนดให้คณะทำงานในการติดตามประเมินผลของกองช่าง ติดตามประเมินผล แล้วรายงานผลการดำเนินงานต่อผู้อำนวยการกองช่าง เพื่อจะได้รายงานในการประชุมประจำเดือนต่อไป |

**ผลการประเมินโดยรวม**

กองช่าง องค์การบริหารส่วนตำบลบางเลน จัดทำการวางระบบควบคุมภายใน ตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ซึ่งในการจัดทำมีการวิเคราะห์ความเสี่ยง มีแนวทางการควบคุมภายในเพื่อให้การปฏิบัติงานไม่สร้างความเสียหายต่อองค์กร เพียงพอและมีประสิทธิภาพพอสมควร

ชื่อผู้รายงาน......................................................

(นายธิติพันธ์ บูรสินสถาพร)

ปลัดองค์การบริหารส่วนตำบลบางเลน รักษาราชการแทน

ผู้อำนวยการกองช่าง

วันที่ 15 เดือน ธันวาคม พ.ศ. ๒๕๖3

**แบบ ปค.๕**

**องค์การบริหารส่วนตำบลบางเลน**

**รายงานการประเมินผลการควบคุมภายใน**

**สำหรับระยะเวลาการดำเนินงานสิ้นสุดวันที่ ๓๐ เดือนกันยายน พ.ศ.๒๕๖3**

|  |  |  |  |  |  |  |
| --- | --- | --- | --- | --- | --- | --- |
| ภารกิจตามกฎหมายที่จัดตั้งหน่วยงานของรัฐ หรือภารกิจตามแผนการดำเนินการหรือภารกิจอื่นๆ ที่สำคัญของหน่วยงานของรัฐ/วัตถุประสงค์ | ความเสี่ยง | การควบคุมภายในที่มีอยู่ | การประเมินผลการควบคุมภายใน | ความเสี่ยงที่ยังมีอยู่ | การปรับปรุงการควบคุมภายใน | หน่วยงานที่รับผิดชอบ |
| **6.กองช่าง**  **กิจกรรม**  1.การคำนวณประมาณการช่าง  2.การดูแลโครงสร้างพื้นฐาน  **วัตถุประสงค์การควบคุม**   * เพื่อการคำนวณประมาณการช่างถูกต้อง มีมาตรฐานสอดคล้องกับปริมาณงานและงบประมาณ | -การคำนวณประมาณราคาค่าก่อสร้างเกิดความผิดพลาด  -การดูแลรักษาโครงสร้างพื้นฐานที่เป็นสาธารณะสมบัติส่วนรวม  -อบต.ขาดบุคลากรที่รับผิดชอบในตำแหน่งนายช่างและผอ.กองช่าง | -มีการตรวจทาน/ตรวจสอบจากเจ้าหน้าที่ตรวจสอบภายในประจำปี  -สร้างแรงจูงใจให้กับผู้นำชุมชน/ประชาชนในพื้นที่ได้รับการปกป้อง ป้องกัน รักษา เห็นคุณค่าของสาธารณสมบัติของส่วนรวม รวมกัน | การควบคุมที่มียู่ยังไม่ครอบคลุม  1.คุณภาพชีวิตของประชาชนในพื้นที่ดีขึ้น มีความสะดวกปลอดภัยในชีวิตและทรัพย์สิน  2.เกิดการสร้างงาน สร้างรายได้ให้กับชุมชน  3.การควบคุมภายในยังไม่เพียงพอเนื่องจาก อบต.ขาดบุคลากรที่รับผิดชอบในตำแหน่งนายช่างและผอ.กองช่าง | 1.รายละเอียดการคำนวณประมาณการช่วงในแต่ละรายการไม่ตรงกับยอดรวมอาจตกหล่นหรือใช้เครื่องคิดเลขคำนวณ อ้างเกิดการผิดพลาดหรือเนื่องจากการคำนวณสูตร EXCEL จากคอมพิวเตอร์ผิดพลาดและไม่มีการตรวจทาน  2.สาธารณสมบัติที่เป็นโครงสร้างพื้นฐานของประชาชนไม่ได้รับการดูแลรักษา  3.อบต.ขาดบุคลากรที่รับผิดชอบในตำแหน่งนายช่างและผอ.กองช่าง | - ส่งเจ้าหน้าที่เข้าร่วมฝึกอบรมในหลักสูตรที่เกี่ยวข้อง  - เจ้าหน้าที่ ที่เกี่ยวข้องควรมีการตรวจสอบก่อนเสมอ และรายงานผู้บังคับบัญชาตามลำดับชั้นต่อไป  -สรรหาเจ้าหน้าที่เนื่องจากมีกรอบอัตรากำลังในแผนดำเนินการสรรหาบุคลากรมาดำรงตำแหน่ง | -กองช่าง |

ชื่อผู้รายงาน……………………….………………………

(นายธิติพันธ์ บูรสินสถาพร)

ปลัดองค์การบริหารส่วนตำบลบางเลน รักษาราชการแทน

ผู้อำนวยการกองช่าง (นักบริหารงานช่าง ระดับต้น)

วันที่ 15 เดือน ธันวาคม พ.ศ.๒๕๖๒